Počela sadnja ukrasnog bilja u betonske žardinjere na desnoj obali rijeke Bosne

Nakon provedene procedure javne nabavke i finalizacije radova na postavljanju i ugradnji betonskih žardinjera na desnoj obali rijeke Bosne, odabrani izvođač firma PRUNUS d.o.o. Kakanj počela je sa sadnjom ukrasnog bilja.

Projekat je vrijedan 13.671,45 KM, a podrazumijeva nabavku i polaganje drenažnog sloja šljunka, postavljanje agrotekstila, punjenje žardinjera kvalitetnim, rastresitim, zemljišnim supstratom i sadnju 1056 sadnica ukrasnog bilja.

U sklopu projekta biće zasađena 352 komada zimzelenog ukrasnog bilja Buxus Sempervivens i po 352 komada ukrasnih trava Carex aurea i Carex evergold.

Apelujemo na građane da se domaćinski odnose prema novopostavljenim žardinjerama i sadnicama kako bi cvjetna ograda ispunila svoju ulogu koja nije samo sigurnosna, nego i estetska.